pythainlp/thai_wikipedia_clean_20230101 huggingface dataset:
หลังจากการถอนตัวของอินโดนีเซียและเมียนมาร์จากการแข่งขัน, เนื่องจากผู้เล่นหลายคนของพวกเขามีผลตรวจเป็นบวกสำหรับ โควิด-19, ทั้งสองทีมที่เหลือจะเล่นกันทีมละสองครั้ง. ผู้ชนะจะได้เข้าร่วมสำหรับรอบแพ้คัดออก, ในขณะที่ผู้แพ้จะต้องตกรอบ.&lt;onlyinclude&gt;
ตารางคะแนนทีมอันดับสอง.
วัดทุ่งยายชี
วัดทุ่งยายชี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าตะเกียบ อำเภอท่าตะเกียบ จังหวัดฉะเชิงเทรา มีพระอธิการบุญเหลือ ขนติกโร เป็นเจ้าอาวาส
วัดทุ่งยายชีสร้างโดยชาวบ้านทุ่งยายชี ซึ่งเป็นชุมชนเก่าแก่อย่างน้อยน่าจะเกิดราวต้นสมัยรัตนโกสินทร์ แต่เดิมสถานที่ตั้งแห่งนี้เป็นทุ่งป่าเต็งรัง จนเมื่อมีชาวบ้านตั้งบ้านเรือนอยู่เพียง 7–8 หลังคาเรือน มีแม่ชีคนหนึ่งเดินทางมาจากจันทบุรี มีจุดมุ่งหมายจะไปเมืองแปดริ้ว (ฉะเชิงเทรา) พอมาถึงทุ่งป่าเต็งรังแห่งนี้ก็ใกล้ถึงวันเข้าพรรษา ชาวบ้านจึงเชิญแม่ชีอยู่จำพรรษาที่หมู่บ้าน และสร้างกุฏิหลังเล็ก ๆ ให้เป็นที่อยู่อาศัยช่วงเข้าพรรษา ยายชีอยู่ที่นี่นานหลายปีจึงเสียชีวิต ชาวบ้านแถบนี้จึงเรียกสถานที่นี้ว่า "ทุ่งยายชี" ต่อมามีนายฮ้อยคนหนึ่งพร้อมด้วยชาวบ้านมีความเห็นร่วมกันว่าควรสร้างสำนักสงฆ์ขึ้นบริเวณนี้ จึงได้สร้างกุฏิและศาลา ตั้งเป็น "สำนักสงฆ์ทุ่งยายชี"
ภายหลังในสมัยพระบาทสมเด็จพระนั่งเกล้าเจ้าอยู่หัว มีชาวบ้านบริจาคที่ดินสร้างวัด ตั้งเป็นวัดที่ถูกต้องตามกฎหมายเมื่อ พ.ศ. 2451 ได้รับพระราชทานวิสุงคามสีมาเมื่อวันที่ 21 ธันวาคม พ.ศ. 2535
ภายในวัดได้ให้ทางราชการตั้งโรงเรียนในที่ดินของวัด คือ โรงเรียนวัดทุ่งยายชี เปิดเมื่อ พ.ศ. 2488 ยกเลิกเมื่อ พ.ศ. 2496 และเปิดอีกครั้งเมื่อ พ.ศ. 2501
วัดตรีพาราสีมาเขต
วัดตรีพาราสีมาเขต เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามเมือง อำเภอลาดบัวหลวง จังหวัดพระนครศรีอยุธยา มีที่ดินตั้งวัดเนื้อที่ 17 ไร่ 1 งาน 84 ตารางวา เจ้าอาวาสรูปปัจจุบันได้แก่ พระอธิการไม้ ถาวรธมฺโม
วัดตรีพาราสีมาเขต ชาวบ้านมักเรียกชื่ดวัดสั้น ๆ ว่า วัดตรี หรือ วัดตรีพารา เนื่องจากวัดตั้งอยู่ในเขตตำบลสามเมือง ชื่อวัดจึงมีความหมายสอดคล้องกับชื่อตำบล ตั้งวัดตั้งแต่ พ.ศ. 2463 โดยมีนายเจริญ เปรื่องนาผล บริจาคที่ดินให้เป็นที่สร้างวัดเนื้อที่ 10 ไร่ ต่อมาชาวบ้านได้ร่วมกันจัดซื้อที่ดินเพิ่มและดำเนินการสร้างวัด ได้รับพระราชทานวิสุงคามสีมาเมื่อวันที่ 23 กุมภาพันธ์ พ.ศ. 2473
อาคารเสนาสนะที่สำคัญ ได้แก่ อุโบสถ (หลังเก่า) กว้าง 9 เมตร ยาว 16 เมตร สร้างเมื่อ พ.ศ. 2470 อุโบสถหลังใหม่ ได้ผูกพัทธสีมาปิดทองฝังลูกนิมิตเมื่อ พ.ศ. 2554 ศาลาการเปรียญ กว้าง 15 เมตร ยาว 29 เมตร สร้างเมื่อ พ.ศ. 2498 หอสวดมนต์ สร้างเมื่อ พ.ศ. 2503 กุฏิสงฆ์ จำนวน 8 หลัง วิหารหลวงพ่อเชียงแสน ปูชนียวัตถุที่สำคัญ ได้แก่ พระประธานในอุโบสถ และหลวงพ่อเชียงแสน
จักรพรรดิเฮเซ (อะเตะ)
ท่าอากาศยานเบตง
แอร์บอลติก
แอร์บอลติก (อังกฤษ: airBaltic) เป็นสายการบินสัญชาติลัตเวีย แอร์บอลติกก่อตั้งขึ้นในเดือนสิงหาคม ปีค.ศ. 1955 โดยมีฐานการบินหลักที่ท่าอากาศยานนานาชาติรีกา และฐานการบินรองในทาลลินน์, วิลนีอัส และตัมเปเร โดย ณ เดือนมกราคม ค.ศ. 2022 แอร์บอลติกให้บริการเที่ยวบินไปยัง 80 จุดหมายปลายทางด้วยอากาศยาน 32 ลำ
แอร์บอลติกถูกก่อตั้งในวันที่ 28 สิงหาคม ค.ศ. 1995 โดยรัฐบาลลัตเวียได้ดำเนินการทำสัญญาร่วมทุนกับสแกนดิเนเวียนแอร์ไลน์ซิสเต็ม โดยเริ่มปฎิบัติการในวันที่1 ตุลาคม พ.ศ. 2538 ด้วยเครื่องบินซ้าบ 340
ต่อมาในปีค.ศ. 1999 บริษัทก็มีสถานะเป็น บริษัทร่วมหุ้น และก็ได้ปลดประจำการแซ้บ 340 และได้นำฟอคเคอร์ 50 มาทดแทน
โบอิง 737 ลำแรกของแอร์บอลติกได้ส่งมอบในปีค.ศ. 2003 และให้บริการเที่ยวบินไปยังวิลนีอัส เป็นเที่ยวบินแรกในปีต่อมา
เครื่องบินหลายๆ ลำได้ถูกพิจรณาเพื่อจะมาทดแทนโบอิง 737-300 และ -500 และบอมบาร์ดิเอร์ ซีเอส-300 (เอ220-300)ก็เป็นหนึ่งในนั้น และในที่สุดบอมบาร์ดิเอร์ ซีเอส-300 ก็ได้มาประจำการกับแอร์บอลติกในที่สุด (ลูกค้าเปิดตัว)
หลังจากปีค.ศ. 2020 แอร์บอลติกก็ได้ปลดประจำการเครื่องบินอื่น ๆ ในฝูงบินและให้บริการเฉพาะแอร์บัส เอ220-300 เพียงชนิดเดียว ก่อนที่สายการบินเช่าเครื่องบินโบอิง 737-900อีอาร์เข้ามาประจำการในเดือนเมษายน ค.ศ. 2022
สำนักงานใหญ่ของสายการบินตั้งอยู่ที่ท่าอากาศยานนานาชาติรีกา
กรรมสิทธิ์บริษัท.
แอร์บอลติกเป็นการร่วมทุนระหว่างผู้ถือกรรมสิทธิ์ ดังนี้:
แอร์บอลติกมีพันธมิตรทางการบินกับสายการบินดังต่อไปนี้:
ณ เดือนมกราคม ค.ศ. 2022 ฝูงบินของแอร์บอลติกมีดังนี้:
ลวดลายพิเศษ.
เพื่อเป็นการเฉลิมฉลอง แอร์บอลติดได้มีการสร้างลวดลาย "บอลติก เสตท" (ลัตเวีย, เอสโตเนีย และ ลิทัวเนีย) บนเครื่องบินแอร์บัส เอ220 สามลำ
ศูนย์ประชุมเฉลิมพระเกียรติ ในโอกาสฉลองพระชนมายุ 5 รอบ 2 เมษายน 2558 มหาวิทยาลัยมหาสารคาม
ศูนย์ประชุมเฉลิมพระเกียรติฯ  เป็นศูนย์การประชุมตั้งอยู่ในบริเวณมหาวิทยาลัยมหาสารคาม ติดกับคณะการท่องเที่ยวและการโรงแรม ใช้สำหรับจัดงานประชุม แสดงสินค้า พิธีพระราชทานปริญญาบัตร และกิจกรรมทางด้านวิชาการ กิจกรรมการประชุม การอบรมสัมมนา การจัดนิทรรศการ ทั้งภายในมหาวิทยาลัย หน่วยงานภาครัฐ ชุมชน และเอกชนอื่นๆ
ศูนย์ประชุมเฉลิมพระเกียรติ ในโอกาสฉลองพระชนมายุ 5 รอบ 2 เมษายน 2558 จัดสร้างขึ้นโดยมหาวิทยาลัยมหาสารคาม ในโอกาสที่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ฉลองพระชนมายุ 5 รอบพระชนมพรรษา ในวันที่ 2 เมษายน 2558 โดยอาคารหลังดังกล่าว เป็นอาคารคอนกรีตเสริมเหล็ก พื้นที่ใช้สอยรวมประมาณ 16,600 ตารางเมตร องค์ประกอบของโครงการหลัก ได้แก่ ห้องโถงอเนกประสงค์หลักที่มีความจุ 5,000 คน ซึ่งสามารถปรับเปลี่ยนให้รองรับกิจกรรมอื่นๆ ได้ ห้องประชุมย่อย และส่วนสนับสนุน สร้างความสะดวกสบายและความปลอดภัยในการใช้สอยพื้นที่ โดยการออกแบบได้คำนึงถึงการประหยัดพลังงานสอดคล้องกับผังแม่บทที่ตั้งเดิม สะท้อนอัตลักษณ์ของมหาวิทยาลัยมหาสารคาม มีลักษณะทางสถาปัตยกรรมที่โดดเด่น ร่วมสมัย ไม่ซ้ำกับอาคารอื่น สร้างความจดจำได้ง่ายเมื่อพบเห็น เป็นสัญลักษณ์ที่สำคัญของมหาวิทยาลัยมหาสารคาม โดยอาคารแห่งนี้มีลักษณะเป็นหอประชุมอเนกประสงค์ สามารถรองรับกิจกรรมงานพระราชทานปริญญาบัตร กิจกรรมการประชุม การอบรมสัมมนา การจัดนิทรรศการ การแสดงบนเวที การจัดงานเฉลิมฉลองงานเลี้ยง และงานสังสรรค์ทั่วไป เพื่อตอบสนองความต้องการของมหาวิทยาลัยมหาสารคาม
การแบ่งพื้นที่ภายในอาคาร.
ภายในอาคารประกอบด้วย
หนูน้อย กู้อีจู้
มหาวิทยาลัยพะเยา วิทยาเขตเชียงราย
มหาวิทยาลัยพะเยา วิทยาเขตเชียงราย เป็นวิทยาเขตหนึ่งของมหาวิทยาลัยพะเยา โดยตั้งอยู่ที่จังหวัดเชียงราย ก่อตั้งเมื่อ พ.ศ. 2553
มหาวิทยาลัยนเรศวร วิทยาเขตสารสนเทศพะเยา โดยศาสตราจารย์พิเศษ ดร.มณฑล สงวนเสริมศรี ที่ปรึกษาคณะกรรมการอำนวยการ ในขณะนั้นดำเนินการประสานงานกับผู้ว่าราชการจังหวัดเชียงรายขอรับการสนับสนุนที่ดินจากจังหวัดเชียงราย บริเวณศูนย์ราชการจังหวัดเชียงราย บ้านฝั่งหมิ่น ต.ริมกก อ.เมือง จ.เชียงราย ซึ่งได้รับอนุมัติให้ใช้ประโยชน์ประมาณ 25 ไร่ โดยดำเนินการก่อสร้างอาคารศูนย์บริการวิชาการและอาคารห้องพักจำนวน 24 ห้อง เปิดทำการเมื่อวันที่ 29 ธันวาคม 2551 โดยใช้ชื่อ มหาวิทยาลัยนเรศวรพะเยา ศูนย์บริการวิชาการเชียงราย ในระยะแรกได้ดำเนินการจัดการเรียนการสอนหลักสูตรวิศวกรรมศาสตรมหาบัณฑิต สาขาวิชาการบริหารงานก่อสร้าง โดยสำนักงานการศึกษาภาคพิเศษเป็นผู้บริหารจัดการ พระราชบัญญัติมหาวิทยาลัยพะเยา พ.ศ. 2553 ภูมิพลอดุลยเดช ป.ร. ให้ไว้ ณ วันที่ 12 กรกฎาคม 2553 เป็นปีที่ 65 16 กรกฎาคม 2553 ประกาศในราชกิจจานุเบกษา ยกฐานะจากมหาวิทยาลัยนเรศวรพะเยา เป็นมหาวิทยาลัยพะเยา และวันที่ 19 กันยายน 2553 สภามหาวิทยาลัย พะเยาอนุมัติยกฐานะศูนย์บริการวิชาการเชียงราย เป็นวิทยาเขตเชียงราย
วิทยาเขตเชียงรายตั้งอยู่บริเวณศูนย์ราชการจังหวัดเชียงราย บ้านฝั่งหมิ่น ตำบลริมกก อำเภอเมือง จังหวัดเชียงราย ซึ่งได้รับอนุมัติให้ใช้ประโยชน์ประมาณ 16 ไร่ เปิดการเรียนการสอน เฉพาะวันเสาร์-อาทิตย์ ในระดับปริญญาโทหลักสูตรการศึกษามหาบัณฑิต (สาขาวิชาบริหารการศึกษา สาขาวิชาหลักสูตรและการสอน) หลักสูตรบริหารธุรกิจมหาบัณฑิต และปริญญาตรี หลักสูตรศิลปศาสตรบัณฑิต สาขาวิชาพัฒนาสังคม (โครงการพิเศษ) และมีโครงการเปิดการเรียนการสอนระดับดุษฎีบัณฑิตในสาขาวิชาต่าง ๆ ต่อไป
http://www.crc.up.ac.th/th/index.php
เทศบาลตำบลพรานกระต่าย
เทศบาลตำบลพรานกระต่าย เป็นองค์กรปกครองส่วนท้องถิ่นประเภทเทศบาลตำบล มีอาณาเขตครอบคลุมพื้นที่ทั้งหมดของหมู่ที่ 10 กับบางส่วนของหมู่ที่ 1–4, 11 ของตำบลพรานกระต่าย และพื้นที่ทั้งหมดของหมู่ที่ 6, 11, 12 กับบางส่วนของหมู่ที่ 1, 3–5, 7, 8 และ 13 ของตำบลถ้ำกระต่ายทอง อำเภอพรานกระต่าย จังหวัดกำแพงเพชร เดิมมีฐานะเป็นสุขาภิบาลพรานกระต่ายซึ่งจัดตั้งขึ้นใน พ.ศ. 2498 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 8,631 คน
ในปัจจุบันเทศบาลตำบลพรานกระต่ายเป็นศูนย์กลางของการบริหารราชการ การศึกษา เศรษฐกิจ และสังคมของอำเภอพรานกระต่าย อยู่ห่างจากศาลากลางจังหวัดกำแพงเพชรประมาณ 14 กิโลเมตร อยู่ห่างจากกรุงเทพมหานครประมาณ 377 กิโลเมตรตามทางหลวงแผ่นดินหมายเลข 101
เทศบาลตำบลพรานกระต่ายมีอาณาเขตติดต่อกับเขตองค์กรปกครองส่วนท้องถิ่นข้างเคียง ดังนี้
พื้นที่เทศบาลตำบลพรานกระต่ายประกอบไปด้วย 16 หมู่บ้าน โดยครอบคลุมพื้นที่ตำบลพรานกระต่ายทั้งหมด 6 หมู่บ้าน และครอบคลุมพื้นที่ตำบลถ้ำกระต่ายทองทั้งหมด 10 หมู่บ้าน ดังนี้
กองบังคับการปราบปรามการค้ามนุษย์
กองบังคับการปราบปรามการค้ามนุษย์ (; อักษรย่อ: บก.ปคม.) เป็นหน่วยงานทางการป้องกันและปราบปรามค้ามนุษย์ของกองบัญชาการตำรวจสอบสวนกลาง มีหน้าที่รักษาความสงบเรียบร้อยป้องกันและปราบปรามอาชญากรรมที่เกี่ยวกับการค้ามนุษย์ทั่วราชอาณาจักร ก่อตั้งขึ้นเมื่อวันที่ 30 มิถุนายน พ.ศ. 2548 จัดตั้งขึ้นระเบียบสำนักงานตำรวจแห่งชาติ ว่าด้วยการกำหนดอำนาจหน้าที่ของส่วนราชการในสำนักงานตำรวจแห่งชาติ พ.ศ. 2548
กองบังคับการประกอบด้วย 6 กองกำกับการ ฝ่ายอำนวยการ และงานสืบสวน ปัจจุบัน ผู้บังคับการปราบปรามการค้ามนุษย์ คือ พลตำรวจตรี วิวัฒน์ คำชำนาญ
กองบังคับการปรามปรามการค้ามนุษย์ก่อตั้งขึ้นเมื่อวันที่ 30 มิถุนายน พ.ศ. 2548 จัดตั้งขึ้นระเบียบสำนักงานตำรวจแห่งชาติ ว่าด้วยการกำหนดอำนาจหน้าที่ของส่วนราชการในสำนักงานตำรวจแห่งชาติ พ.ศ. 2548 โดยมีชื่อว่า "กองบังคับการปราบปรามการกระทำผิดต่อเด็ก เยาวชน และสตรี"
เมื่อวันที่ 7 สิงหาคม พ.ศ. 2552 กฎกระทรวง แบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติ พ.ศ. 2552 ได้กำหนดอำนาจหน้าที่และชื่อว่า "กองบังคับการปราบปรามการกระทำความผิดเกี่ยวกับการค้ามนุษย์"
และในวันที่ 22 มกราคม พ.ศ. 2557 ระเบียบสำนักงานตำรวจแห่งชาติ ว่าด้วยการกำหนดอำนาจหน้าที่ของส่วนราชการสำนักงานตำรวจแห่งชาติ (ฉบับที่ 5) พ.ศ. 2557 ได้เปลี่ยนชื่อเป็น "กองบังคับการปราบปรามการค้ามนุษย์"
ตำรวจปราบปรามการค้ามนุษย์สามารถจับกุมและช่วยเหลือเด็กเพื่อการค้าประเวณีและผลิตหรือแพร่สื่อลามก อย่างยุทธการลูกแกะน้อยออนไลน์ เป็นการจับกุมเครือข่ายโมเดลลิ่งขายบริการทางเพศเด็กออนไลน์ มีเด็กอายุต่ำกว่า 18 ปีเป็นเหยื่อจำนวนกว่า 40 ราย การใช้แรงงานเด็กต่างชาติ อย่างเครือข่ายใช้แรงงานเด็กชาวกัมพูชา เพื่อทางการค้าโดยแรงงานมาเดินเร่ขายแว่นตา หรือพวงมาลัย การล่อลวงเพื่อภาพอนาจารเด็ก อย่างการจับกุมเครือข่ายล่อลวงเด็กถ่ายภาพและวีดิทัศน์ลามกอนาจารแลกไอเทมเกมออนไลน์
ตรากองบังคับการ.
ขอบในสีธง แสดงถึง สีของธงชาติไทยเพื่อแสดงให้หน่วยงานต่างชาติทราบว่า หน่วยงานปราบปรามการค้ามนุษย์ของไทย
หอแต๋วแตก (ชุดภาพยนตร์)
อี จู-ย็อน (นักร้อง)
อี จู-ย็อน (; เกิด 15 มกราคม พ.ศ. 2541) หรือที่รู้จักกันในชื่อ จูย็อน  เป็นนักร้อง พิธีกร ชาวเกาหลีใต้ เขาเป็นที่รู้จักกันในฐานะสมาชิกของบอยแบนด์เดอะบอยซ์จากเกาหลีใต้ โดยเป็นนักเต้นหลักและนักร้องรอง
คิวเอสวาย (รถจักร)
ซีอาร์อาร์ซี ซีดีเอ5บี1 (CRRC CDA5B1) หรือ คิวเอสวาย (QSY) เป็น หัวรถจักรดีเซลไฟฟ้า ของ การรถไฟแห่งประเทศไทย ที่สั่งนำเข้ามาเพื่อใช้ในการทำขบวนรถโดยสารและขบวนรถสินค้า และนำมาทดแทนหัวรถจักรรุ่นเก่าอย่างเช่น จีอี (GE) ที่มีอายุการใช้งานที่มาก
สั่งซื้อจาก บริษัท CRRC Qishuyan co.,ltd. มณฑลเจียงซู, ประเทศจีน เมื่อปี พ.ศ. 2565 รถจักร QSY เป็นหัวรถจักรที่ถูกสั่งซื้อมาใช้เพื่อทำขบวนรถโดยสารในรอบ 27 ปี โดยหลังจากการสั่งซื้อ หัวรถจักร จีอีเอ (GEA) ตั้งแต่ปี พ.ศ. 2538 ก็ไม่มีการสั่งซื้อหัวรถจักรเพื่อมาทำขบวนรถโดยสารอีกเลยจนถึงปี พ.ศ. 2565
พระโพธิสัตว์กวนอิมแห่งหนานชาน
พระโพธิสัตว์กวนอิมแห่งหนานชาน หรือ พระโพธิสัตว์กวนอิมแห่งเกาะไหหลำ เป็นประติมากรรมแบบจีนรูปพระโพธิสัตว์กวนอิมสูง 108 เมตร (354 ฟุต) ตั้งอยู่ใกล้กับวัดหนานชานแห่งเมืองซานย่า บนชายฝั่งทางตอนใต้ของมณฑลไห่หนาน ประเทศจีน ประติมากรรมมีสามพักตร์ คือ ด้านหนึ่งหันเข้าหาฝั่งแผ่นดินเกาะไหหลำ (ไห่หนาน) ของประเทศจีน อีกสองด้านหันหน้าออกสู่ทะเลจีนใต้ เป็นนัยของการประทานพรคุ้มครองประเทศจีนและคนทั้งโลก ในปี 2561 นับเป็นประติมากรรมที่สูงเป็นอันดับที่สิบสองของโลก ปัจจุบันยังเป็นรูปประติมากรรมพระโพธิสัตว์กวนอิมที่สูงที่สุดของโลก
ประติมากรรมนี้ใช้เวลาก่อสร้างประมาณ 6 ปี แล้วเสร็จสมบูรณ์และประกอบพิธีเปิดเมื่อวันที่ 24 เมษายน 2548 โดยมีพระสงฆ์ 108 รูป จากกลุ่มพุทธสมาคมต่าง ๆ ในไต้หวัน ฮ่องกง มาเก๊า และจีนแผ่นดินใหญ่ และผู้แสวงบุญหลายหมื่นคน รวมทั้งพระภิกษุจากนิกายเถรวาทและวัชรยาน
รูปประติมากรรมพระโพธิสัตว์กวนอิมแห่งหนานชานสร้างในท่ายืนบนแท่นดอกบัว ประกอบด้วยสามปางในองค์เดียวกัน คือ ปางประคองพระสูตรไว้ที่พระหัตถ์ซ้ายและทรงแสดงพระวิตรรกมุทราด้วยพระหัตถ์ขวา (แสดงธรรม), ปางถือสายประคำ และปางถือดอกบัว ในนัยยะของ "ปัญญา เมตตา สันติ"
สร้างขึ้นจากโลหะผสม ฉาบด้วยสารเคลือบผิวฟลูออโรพอลิเมอร์ซี่งทนต่อการกัดกร่อนจากความเค็ม มีน้ำหนักประมาณ 2,600 ตัน วางบนตำแหน่งที่รองรับด้วยชั้นหินใต้ทะเล
พระโพธิสัตว์กวนอิมแห่งหนานชาน ตั้งอยู่ในเขตท่องเที่ยวเชิงวัฒนธรรมหนานซานซึ่งเป็นเขตมณฑลทางพุทธศาสนาขนาดใหญ่ อยู่ห่างจากซานย่าไปทางตะวันตก 40 กิโลเมตร
ลาสกาลา
ลาสกาลา  หรือชื่อเต็ม เตอาโตรอัลลาสกาลา  เป็นโรงอุปรากรในมิลาน ประเทศอิตาลี
ภายในโรงอุปรากรมีระเบียงด้านบนที่เรียกว่า "ลอจโจเน" มีไว้สำหรับผู้ที่มีทุนทรัพย์น้อยกว่าในการเข้าชมการแสดง ระเบียงนี้มักแน่นไปด้วยผู้ชื่นชอบและคลั่งไคล้อุปรากร เรียกว่า "ลอจโจนิสตี" ซึ่งจะแสดงออกอย่างตื่นเต้นดีใจอย่างสุดเหวี่ยงหรือเกรี้ยวกราดอย่างหนัก หากเห็นว่านักร้องอุปรากรแสดงได้อย่างยอดเยี่ยมหรือแย่ การแสดงที่ถูกมองว่าแย่จะได้รับ "บัปติศมาไฟ" จากผู้ชมบนระเบียงนี้ เช่นในปี 2006 โรแบร์โต อาลัญญา นักร้องเทเนอร์ เดินลงจากเวทีหลังถูกโห่ร้องระหว่างแสดงอุปรากรเรื่อง "อาอีดา" ทำให้อันโตเนลโล ปาลอมบี นักร้องสำรอง ต้องขึ้นแสดงแทนที่กลางคัน หลังจากนั้นอาลัญญาก็ไม่กลับไปแสดงอุปรากรนี้อีก
Teatro alla Scala
ดาร์วิน (นอร์เทิร์นเทร์ริทอรี)
อดัม เพจ
สตีเฟน เบลก โวลซ์ (Stephen Blake Woltz; เกิด 27 กรกฎาคม ค.ศ. 1991) เป็นที่รู้จักกันดีในชื่อสังเวียนของเขาว่า "แฮงแมน" อดัม เพจ ("Hangman" Adam Page) เป็นนักมวยปล้ำอาชีพชาวอเมริกันที่เซ็นสัญญากับ All Elite Wrestling (AEW) ซึ่งเขาได้เป็นแชมป์โลก AEW
เขาเริ่มต้นอาชีพของเขาในปี 2008 โดยทำงานในสมาคมอิสระในชื่อ แอดัม เพจ ในปี 2011 เขาเริ่มปรากฏตัวใน Ring of Honor (ROH) ซึ่งเขาอาศัยอยู่เป็นเวลาเจ็ดปี ในปี 2016 เพจได้เข้าร่วมกลุ่มอธรรมอย่าง Bullet Club ซึ่งมีการผลักดันอย่างมากในการเลื่อนตำแหน่ง หลังจากที่เขาเข้าร่วม เขาเปลี่ยนกิมมิคของเขาเป็น แฮงแมน แอดัม เพจ หรือ แฮงแมน เพจ พร้อมด้วยสมาชิก Bullet Club The Young Bucks แล้ว เขายังได้แชมป์ ROH World Six-Man Tag Team Championship เพจยังทำงานร่วมกับค่ายมวยปล้ำญี่ปุ่น New Japan Pro-Wrestling (NJPW) เนื่องจาก ROH มีข้อตกลงกับ NJPW ในปี 2018 สมาชิก Bullet Club Cody Rhodes และ The Young Bucks ออกจาก ROH และเริ่มเลื่อนตำแหน่ง All Elite Wrestling เพจออกจาก ROH และเซ็นกับ AEW ด้วย เพจเข้าร่วมในทัวร์นาเมนต์เพื่อตำแหน่งแชมป์โลก AEW คนแรก แต่พ่ายแพ้ในรอบชิงชนะเลิศกับคริส เจริโค หลายเดือนต่อมา เขาได้แชมป์ AEW World Tag Team Championship ร่วมกับ Kenny Omega; ในปี 2021 เขาเอาชนะโอเมกาเพื่อคว้าแชมป์โลก AEW
Adam Page
&quot;Hangman&quot; Adam Page
Hangman Page
ชัง ดง-ยุน
ชัง ดง-ยุน ( เกิด 12 กรกฎาคม 1992) เป็นนักแสดงชาวเกาหลีใต้ เป็นที่รู้จักกันเป็นอย่างดีจากบทบาทนำในละครโทรทัศน์ยอดนิยม "นักเรียนอลวน มัธยมอลเวง" (2017) "ลำนำรักจำแลง" (2019) และ"ค้น ล่า ท้ามัจจุราช" (2020)
บรูนู กีมาไรส์
บรูนู กีมาไรส์ โรดรีกิส โมรา (; เกิด 16 พฤศจิกายน ค.ศ. 1997) หรือรู้จักกันในชื่อ บรูนู กีมาไรส์ เป็นนักฟุตบอลชาวบราซิลที่เล่นในตำแหน่งกองกลางตัวรับให้แก่นิวคาสเซิลยูไนเต็ดในพรีเมียร์ลีกและทีมชาติบราซิล
กีมาไรส์เกิดที่ย่านเซากริสตอเวาในรีโอเดจาเนโร เขามาจากทีมเยาวชนของเอาดักส์ ต่อมาในวันที่ 9 เมษายน ค.ศ. 2015 เขาในวัย 17 ปี ได้ลงเล่นระดับอาชีพเป็นครั้งแรกในช่วงสามนาทีสุดท้ายของเกม ช่วยให้ทีมเอาชนะบรากังชีนู 2–1
กีมาไรส์มีชื่อในทีมชุดแรกในฤดูกาล 2017 หลังจากที่ทำผลงานได้ดีในการแข่งขันกอปาเซาเปาลูจีฟูชีบอลฌูนียอร์
อาตแลชีกูปารานาเอ็งซี.
วันที่ 11 พฤษภาคม ค.ศ. 2017 กีมาไรส์ถูกปล่อยยืมตัวให้แก่อาตแลชีกูปารานาเอ็งซีจนถึงเดือนเมษายน ค.ศ. 2018 และมีชื่อลงทะเบียนในทีมชุดอายุไม่เกิน 23 ปี
กีมาไรส์ลงเล่นนัดแรกในแซรียีอาเมื่อวันที่ 17 มิถุนายน ค.ศ. 2017 โดยลงเล่นเป็นตัวสำรองในครึ่งหลังแทนที่เดย์วีจีในนัดที่ทีมบุกไปแพ้อาตแลชีกูกอยยานีเย็งซี 1–0 ต่อมาในวันที่ 1 มีนาคม ค.ศ. 2018 เขาได้เซ็นสัญญาถาวรกับทีมจนถึงปี 2021
กีมาไรส์ทำประตูแรกให้แก่ทีมชุดใหญ่เมื่อวันที่ 10 มีนาคม ค.ศ. 2018 ช่วยให้ทีมเปิดบ้านเอาชนะฮิวบรังกูดูปารานา ไปได้ 7–1 ในการแข่งขันกังเปโอนาตูปารานาเอ็งซี เขาได้กลายเป็นผู้เล่นตัวหลักภายใต้การคุมทีมของชียากู นูนิส และในวันที่ 5 กุมภาพันธ์ ค.ศ. 2019 เขาได้รับการขยายสัญญาไปจนถึงปี 2023
ลียง.
วันที่ 30 มกราคม ค.ศ. 2020 กีมาไรส์ได้เซ็นสัญญากับลียงในลีกเอิงด้วยสัญญา 4 ปีครึ่ง ค่าตัวที่ได้รับรายงานอยู่ที่ 20 ล้านยูโร
อาตแลชีกูปารานาเอ็งซี
บราซิล อายุไม่เกิน 23 ปี
เดอะยังบักส์
เดอะยังบักส์ (The Young Bucks) เป็นทีมแท็กมวยปล้ำอาชีพชาวอเมริกันและโปรโมเตอร์ ซึ่งประกอบด้วยพี่น้อง Matthew Matthew และ Nicholas Massie ซึ่งรู้จักกันในชื่อ Matt และ Nick Jackson ตามลำดับ พวกเขาเซ็นสัญญากับ All Elite Wrestling ซึ่งพวกเขาเป็นแชมป์ AEW World Tag Team เพียงครั้งเดียวและยาวนานที่สุดและ #1 PWI Tag Team ของปี 2021 นอกสังเวียน พี่น้องทำหน้าที่เป็นรองประธานบริหารของบริษัท
Young Bucks ยังเป็นที่รู้จักจากผลงานของพวกเขาใน New Japan Pro-Wrestling (NJPW) และ Ring of Honor (ROH) ซึ่งพวกเขากลายเป็นสมาชิกคนสำคัญของกลุ่ม NJPW ฝ่าย Bullet Club หลังจาก "สงครามกลางเมือง" ในปี 2018 The Young Bucks , Kenny Omega, "Hangman" Adam Page, Marty Scurll และ Cody Rhodes ก่อตั้ง The Elite พวกเขาได้แสดงสำหรับการโปรโมตอิสระต่าง ๆ ของอเมริกา โดยเฉพาะอย่างยิ่ง Pro Wrestling Guerrilla (PWG) และเคยทำงานให้กับ Total Nonstop Action Wrestling (TNA) ในชื่อ Generation Me ภายใต้ชื่อ Max และ Jeremy Buck บนเซอร์กิตอิสระ พวกเขาได้รับรางวัลมากมายเช่นกัน รวมถึงสี่สมัยในฐานะ PWG World Tag Team Champions และเป็นทีมเดียวที่ชนะการแข่งขัน Dynamite Duumvirate Tag Team Title Tournament ประจำปีของ PWG ถึงสามครั้ง (2009, 2011 และ 2013)
พวกเขาจัด IWGP Junior Heavyweight Tag Team Championship เป็นประวัติการณ์ถึงเจ็ดครั้ง ครองแชมป์ ROH World Tag Team Champions สามครั้ง ครองแชมป์แท็กทีมแทกทีมรุ่น NEVER Openweight 6 คนของ NJPW 3 สมัย (สองครั้งกับเพื่อนร่วมทีม The Elite Kenny Omega และอีกครั้งกับ Marty Scurll ) สองสมัยเป็นแชมป์แท็กทีม ROH World Six-Man (ครั้งแรกกับเพื่อนร่วมทีมชั้นยอด Adam "Hangman" Page แล้วตามด้วย Cody) และ IWGP, AEW และ AAA World Tag Team Champions คนละครั้ง ทั้งหมดรวมกันระหว่าง AEW, ROH, NJPW และ AAA พวกเขาได้จัด World Tag Team Championships หกครั้ง, Jr. Heavyweight Tag Team Championships เจ็ดครั้ง และ Six-Man Tag Team Championships ห้าครั้ง (พร้อมเพื่อนร่วมคอกม้าหลายคน)
สองครั้ง ครั้งแรกในปี 2014 และอีกครั้งในปี 2016 พวกเขาจัด ROH World, PWG World และ IWGP Junior Heavyweight Tag Team Championships พร้อมกัน และในปี 2018 พวกเขาจัด IWGP Tag Team, ROH World Six-Man และ NEVER Openweight ตำแหน่ง 6-Man พร้อมกัน พวกเขาเป็นคู่แรก (และปัจจุบันเท่านั้น) ที่ชนะการแข่งขันทั้ง 3 รายการของ NJPW (IWGP Tag Team, IWGP Jr. Heavyweight Tag Team และ NEVER Openweight 6-Man Tag Team) ด้วยกัน
Bruno Guimarães
The Young Bucks
หวยหนาน
แยกนานา
Shared lane marking
แมลคัม เกลเซอร์
แมลคัม เออร์วิง เกลเซอร์ (; 15 สิงหาคม 2471 – 28 พฤษภาคม 2557) เป็นนักธุรกิจและเจ้าของทีมกีฬาชาวอเมริกัน เขาเป็นประธานและประธานเจ้าหน้าที่บริหารของเฟิสต์แอลลายด์คอร์เพอเรชันซึ่งเป็นบริษัทที่ถือหุ้นใหญ่สำหรับผลประโยชน์ทางธุรกิจที่หลากหลายของเขา และเป็นเจ้าของทั้งแมนเชสเตอร์ยูไนเต็ดในพรีเมียร์ลีก และแทมปาเบย์บักคาเนียส์ในเนชันแนลฟุตบอลลีก
เกลเซอร์เกิดในเมืองรอเชสเตอร์ รัฐนิวยอร์ก เป็นบุตรคนที่ห้าในเจ็ดคนของเอบราฮัมและแฮนนาห์ เกลเซอร์ ผู้อพยพชาวลิทัวเนียเชื้อสายยิว เขาเริ่มทำงานในธุรกิจชิ้นส่วนนาฬิกาของบิดาเมื่ออายุ 8 ปี เมื่อบิดาเสียชีวิตขณะที่เกลเซอร์มีอายุ 15 ปี เขาก็เข้าสู่โลกธุรกิจ เกลเซอร์เดินขายนาฬิกาแบบเคาะประตูบ้านเพื่อช่วยหาเลี้ยงครอบครัว สำนักข่าวรอยเตอร์ส อ้างคำพูดของเกลเซอร์ว่าการตายของพ่อของเขา “อาจเป็นเรื่องน่าเศร้าที่สุดที่เคยเกิดขึ้นในชีวิตของฉัน แต่มันก็ดีในทางหนึ่ง” เพราะ “มันทำให้ฉันกลายเป็นลูกผู้ชาย” เขาเข้าเรียนที่ Samson College ในเมือง Romulus รัฐนิวยอร์ค เป็นเวลาสั้น ๆ ก่อนจะทำงานเต็มเวลาเป็นช่างซ่อมเครื่องประดับและนาฬิกา ชายร่างเล็กที่มีหนวดเคราสีแดง สื่อเรียกเขาว่า "ภูติจิ๋ว"
ถ้ำนาคา
ถ้ำนาคา เป็นถ้ำในพื้นที่อุทยานแห่งชาติภูลังกา อำเภอบึงโขงหลง จังหวัดบึงกาฬ มีจุดเด่นของลักษณะหินเกิดจากการกัดกร่อน มีลวดลายคล้ายเกล็ดงู
ถ้ำนาคาเป็นถ้ำที่ถูกค้นพบเมื่อราว พ.ศ. 2563 โดยมีกลุ่มนักท่องเที่ยวที่เป็นลูกศิษย์ของพระอาจารย์วินิจ สุเมโทร จากวัดถ้ำชัยมงคล ได้บันทึกภาพกลุ่มหินที่เกิดการกัดกร่อน มีลวดลายคล้ายเกล็ดปลาหรือเกล็ดงู ประกอบกับการโค้งตัวของหินทำให้รูปร่างโดยรวมคล้ายกับการขดตัวของงูใหญ่หรือพญานาค และโพสต์รูปภาพเหล่านั้นขึ้นบนสื่อโซเชียล และเกิดการกระจายข่าวไปตามความเชื่อส่วนบุคคลจนเป็นที่โด่งดัง
ถ้ำนาคาเปิดให้นักท่องเที่ยวเข้าชมครั้งแรกเมื่อวันที่ 1 กรกฎาคม พ.ศ. 2563 เป็นแหล่งท่องเที่ยวที่นิยมมาก แม้จะอยู่ในช่วงการระบาดทั่วของโควิด-19 ในประเทศไทย
ถ้ำนาคาเป็นถ้ำขนาดเล็ก การเข้าถึงต้องเดินขึ้นเขาจากวัดถ้ำชัยมงคลขึ้นไปตามบันไดที่ชันมากหลายช่วง ประมาณไม่ต่ำกว่า 600 ขั้น ใช้เวลาเดินขึ้นจนไปถึงถ้ำประมาณ 1 ชั่วโมงครึ่ง
หินเกิดจากการกัดกร่อน มีลวดลายคล้ายเกล็ดงู มีความสูง 5–30 เมตร บริเวณดังกล่าวเป็นหินทรายขนาดใหญ่ ทางธรณีวิทยา เรียกกันว่า "ซันแครก" (Sun Crack) หรือ "หมอนหินซ้อน" ลักษณะการแตกผิวหน้าของหิน เกิดจากการเปลี่ยนแปลงของอุณหภูมิที่แตกต่างกัน ระหว่างกลางวันและกลางคืนอย่างรวดเร็ว ทำให้หินเกิดการขยายตัวและหดตัวสลับไปมา จนแตกเป็นลายเหลี่ยม ต่อมามีการผุผังและกัดเซาะโดยน้ำและอากาศในแนวดิ่ง ทำให้เกิดลักษณะเป็นชั้น ๆ จากการคำนวนแล้วหินทรายชนิดนี้มีอายุประมาณ 70 ล้านปี เป็นหินที่เกิดในยุคครีเทเชียสตอนปลาย
ตำนานและความเชื่อ.
มีความเชื่อว่ากลุ่มหินรูปงู อาจจะเป็นงูยักษ์ตายแล้วกลายเป็นหิน เมื่อหลายร้อยล้านปีมาแล้ว งูยักษ์พอตายลงยังไม่เน่าเปื่อยก็โดยทับถมด้วยดินหินมานับล้านปี จนแร่ธาตุจับเกาะในตัวงูกลายเป็นหิน ผูกเข้ากับตำนานท้องถิ่นทีว่า องค์อือลือเคยอาศัยอยู่ เป็นราชาผู้ถูกสาปให้เป็นพญานาค ทำให้เมืองล่มสลายกลายเป็นบึงโขงหลง องค์อือลือจะพ้นคำสาปก็ต่อเมื่อบังเกิดเมืองขึ้นใหม่ ปัจจุบันเชื่อกันว่า เมืองที่ว่านี้อยู่ที่บึงโขงหลง จังหวัดบึงกาฬ
พระตำหนักแคลเรนซ์
พระตำหนักแคลเรนซ์ หรือ แคลเรนซ์เฮาส์  คือตำหนักหนึ่งของพระราชวงศ์สหราชอาณาจักร ตั้งอยู่ที่ถนนเดอะมอลล์ นครเวสต์มินสเตอร์ กรุงลอนดอน สร้างขึ้นเมื่อปีค.ศ. 1825-1827 โดยอยู่ติดกับพระราชวังเซนต์เจมส์ แรกสร้างขึ้นเพื่อเป็นที่ประทับของดยุกแห่งแคลเรนซ์ ซึ่งต่อมาคือ พระเจ้าวิลเลียมที่ 4 ในเวลาที่ผ่านมานั้นได้มีการปรับปรุงเปลี่ยนแปลงมากมายทั้งภายในและภายนอก โดยครั้งใหญ่ที่สุดนั้นคือภายหลังจากสงครามโลกครั้งที่สอง ซึ่งตำหนักได้ถูกทำลายลงเกือบทั้งหมดโดยคงเหลือโครงสร้างเพียงเล็กน้อยจากการสร้างครั้งแรกโดยสถาปนิกจอห์น แนช ในปัจจุบันตัวพระตำหนักได้ถูกขึ้นทะเบียนเพื่อการพิทักษ์ เกรด 1 โดยสำนักงานมรดกแห่งชาติอังกฤษ (National Heritage List of England) ในปัจจุบันพระตำหนักถูกเปิดให้เข้าชมได้ปีละครั้งช่วงฤดูร้อนในเดือนสิงหาคมกินเวลาหนึ่งเดือนทุกๆ ปี
พระตำหนักแคลเรนซ์เป็นที่ประทับอย่างเป็นทางการของเจ้าฟ้าชายชาลส์ เจ้าชายแห่งเวลส์ และคามิลลา ดัชเชสแห่งคอร์นวอลล์ โดยตั้งแต่ปีค.ศ. 2003 เป็นต้นมา คำว่า "พระตำหนักแคลเรนซ์" ใช้เป็นคำเรียกแทนกองงานในพระองค์ของเจ้าชายแห่งเวลส์ (ในสมัยก่อนหน้าเคยใช้ว่า "พระราชวังเซนต์เจมส์" ) เจ้าชายวิลเลียม ดยุกแห่งเคมบริดจ์ ยังเคยประทับที่นี่ในช่วงปีค.ศ. 2003 จนถึงเดือนเมษายน ค.ศ. 2011 และเจ้าชายแฮร์รี ดยุกแห่งซัสเซกซ์ ในระหว่างปีค.ศ. 2003 จนถึงเดือนมีนาคม ค.ศ. 2012 นอกจากนี้ในช่วงปีค.ศ. 1953 จนถึงค.ศ. 2002 ยังเคยเป็นที่ประทับส่วนพระองค์ใน สมเด็จพระราชินีเอลิซาเบธ พระราชชนนี และก่อนหน้านั้น พระตำหนักแคลเรนซ์ยังเคยเป็นที่ประทับของสมเด็จพระราชินีนาถเอลิซาเบธที่ 2 เมื่อครั้งยังดำรงพระอิสริยยศเป็นเจ้าหญิงอลิซาเบธ
Guanyin of Nanshan
แคลเรนซ์เฮาส์
Deutscher Orden der NSDAP
German Order (distinction)
วัดสว่างอารมณ์ (อำเภอปากคาด)
วัดสว่างอารมณ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโนนศิลา อำเภอปากคาด จังหวัดบึงกาฬ
วัดสว่างอารมณ์ หรือ วัดถ้ำศรีธน ตั้งวัดเมื่อวันที่ 23 มีนาคม 2425 โดยท้าวขุนไกรซึ่งอพยพมาจากฝั่งลาวมาตั้งบ้านเรือนอยู่ริมแม่น้ำโขง ใกล้บ้านห้วยคาด ภายหลังได้ตั้งหมู่บ้านที่ชื่อ "บ้านปากคาด" ภายหลังชาวบ้านได้ร่วมกันสร้างวัดบนที่ดินของนายจันทรา ไกรราช ซึ่งเป็นบุตรชายของท้าวขุนไกร วัดได้รับพระราชทานวิสุงคามสีมา เมื่อวันที่ 15 เมษายน พ.ศ. 2517 เหตุที่ชื่อว่า วัดถ้ำศรีธน เพราะมีตำนานพื้นบ้านเล่าว่าท้าวศรีธนแห่งเมืองเปงจานนคร ได้มาร่ำเรียนวิชาอาคมกับพระฤาษียังสถานที่แห่งนี้ ชาวบ้านเชื่อว่ายังมีหลักฐานตามตำนานปรากฏอยู่ทั้งถ้ำฤาษี หินที่ท้าวศรีธนใช้ลองดาบ รวมทั้งหลักเสมาโบราณ
อุโบสถเป็นรูประฆังคว่ำ ตั้งอยู่บนก้อนหินใหญ่ และเป็นจุดชมทิวทัศน์แม่น้ำโขง และที่ใต้ก้อนหินใหญ่เป็นที่ประดิษฐานของพระพุทธรูปไสยาสน์ปางปรินิพพาน
สงครามคองโกครั้งที่สอง
สงครามคองโกครั้งที่สอง หรือบางครั้งรู้จักในชื่อ มหาสงครามแห่งแอฟริกา หรือ สงครามโลกของแอฟริกา เป็นความขัดแย้งในสาธารณรัฐประชาธิปไตยคองโก เกิดขึ้นในเดือนสิงหาคม ค.ศ. 1998 ไม่นานหลังสงครามคองโกครั้งที่หนึ่งสิ้นสุด และยุติในเดือนกรกฎาคม ค.ศ. 2003 เมื่อรัฐบาลเปลี่ยนผ่านสาธารณรัฐประชาธิปไตยคองโกปกครองประเทศ สงครามคองโกครั้งที่สองเป็นสงครามที่มีชาติแอฟริกา 9 ชาติและกลุ่มติดอาวุธกว่า 25 กลุ่มเข้าร่วม นับถึงค.ศ. 2008 มีผู้เสียชีวิต 5.4 ล้านคนจากสงครามโดยสาเหตุหลักมาจากโรคภัยและความอดอยาก ทำให้สงครามคองโกครั้งที่สองเป็นหนึ่งในสงครามที่นองเลือดที่สุดนับตั้งแต่สงครามโลกครั้งที่สอง นอกจากนี้ประชาชนอีก 2 ล้านคนต้องลี้ภัยไปอาศัยอยู่ในประเทศเพื่อนบ้าน
สงครามคองโกครั้งที่หนึ่งเป็นสงครามกลางเมืองเพื่อล้มล้างโมบูตู เซเซ เซโก ประธานาธิบดีประเทศซาอีร์ สงครามเริ่มขึ้นในเดือนตุลาคม ค.ศ. 1996 เมื่อรวันดารุกรานซาอีร์เพื่อปราบกลุ่มผู้ก่อการฆ่าล้างเผ่าพันธุ์รวันดาที่ลี้ภัย การรุกรานของรวันดาได้รับการสนับสนุนจากหลายฝ่ายรวมถึงกบฏต่อต้านโมบูตูนาม พันธมิตรกองทัพประชาธิปไตยเพื่อปลดปล่อยคองโก (AFDL) นำโดยโลร็อง-เดซีเร กาบีลา พันธมิตรรวันดา–AFDL สามารถขับไล่รัฐบาลโมบูตูภายในเวลา 6 เดือน และจัดตั้งรัฐบาลใหม่พร้อมทั้งเปลี่ยนชื่อประเทศกลับมาเป็นสาธารณรัฐประชาธิปไตยคองโก โดยมีกาบีลาเป็นประธานาธิบดี อย่างไรก็ตามเกิดความตึงเครียดจนกาบีลาตัดสัมพันธ์กับรวันดาและหันไปผูกมิตรกับประเทศแองโกลาและซิมบับเว